**Határozatok Tára 2020**

**I. Szakági gyűlési határozatok**

**1/2020.sz. határozat:**

A szabályzatmódosításra irányuló, az írásban közzétett javaslatban zöld színnel jelölt részek szövege 2020. március 1. napjától a közzétett javaslatban foglaltakkal egyezik meg.

**2/2020.sz. határozat:**

A Szabályzat 70. § g.) pontjának szövege 2020. március 1. napjától a következő:

*70. § g.) Segítség elfogadása CEI és CEIO versenyeken olyantól, aki nincs feljogosítva arra, hogy az adott párosnak segítséget nyújtson, amennyiben ennek célja a ló vagy a lovas előnyhöz juttatása, függetlenül attól, hogy kérésre történt-e, a 68. § (3)-ban foglalt kivételekkel.*

**3/2020.sz.határozat:**

A 70. § g.) pont kivételével a szabályzatmódosításra irányuló, írásban közzétett javaslatban sárga színnel jelölt részek szövege 2020. március 1. napjától a közzétett javaslatban foglaltakkal egyezik meg.

**4/2020.sz.határozat:**

2020. március 1. napjától a Szabályzat 24. §-nak a szövege a következő:

*24. § (1) A versenyzőknek a kantár kivételével az összes felszerelésükkel együtt az alábbi, megengedett legkisebb súlyra vonatkozó előírásoknak kell megfelelniük:*

*- Felnőtt versenyek:*

*- Magyar Rövidtávú Távlovas Bajnokság versenyei: nincs súlykorlát*

*- CEI\*, CEI\*\*, Magyar Hosszútávú Távlovas Bajnokság versenyei: 70 kg*

*- CEI\*\*\*: 75 kg*

*- CEIO versenyek és bajnokságok: 75 kg*

*- Junior és fiatal lovasok versenyei:*

*- FEI versenyek és bajnokságok: 60 kg*

*- Magyar Junior Bajnokság versenyei: nincs súlykorlát*

*- Egyéb, az eddig felsoroltaknál alacsonyabb kategóriájú nemzeti versenyek: nincs súlykorlát*

**5/2020.sz.határozat:**

2020. március 1. napjától a Szabályzat 40. § (2) bekezdésnek a szövege a következő:

*40. § (2) A technikai értekezleten kötelező megjelennie a lovasoknak, edzőknek, csapatkapitányoknak (ahol van ilyen), tisztségviselőknek és állatorvosoknak. A segítők számára a részvétel ajánlott, de nem kötelező.*

**6/2020.sz.határozat:**

2020. március 1. napjától a Szabályzat 43. §-nak a szövege a következő:

*43. § (1) A versenytérre való belépést jelen szabályzat, a FEI Állatorvosi Szabályzata vagy más vonatkozó szabályzata, a versenykiírás vagy a bírói bizottság döntése alapján korlátozni lehet.*

*(2) CEI és CEIO versenyeken a versenytérre legfeljebb négy segítő belépését lehet engedélyezni, ami a vizsgálati terület vonatkozásában az 52. § (3) alapján tovább korlátozható.*

*(3) CEI és CEIO versenyeken a ló-lovas párosnak, illetve segítőiknek a versenytéren történő tartózkodás teljes időtartama alatt távolról is jól látható számmal azonosíthatóknak kell lenniük.*

*(4) CEI és CEIO versenyeken a szervezőbizottság kötelezettsége gondoskodni arról, hogy a vizsgálati területre belépő minden egyes személy hivatalosan és egyértelműen azonosítható legyen, például egy mez viselése által. Mindenki, aki egy lóval belép a vizsgálati területre, köteles az adott lóval megegyező rajtszámot viselni.*

*(5) Bajnokságokon a csapatkapitányoknak és csapatállatorvosoknak is egyértelműen azonosíthatóknak kell lenniük (pl. egy mezt viselve). A csapatkapitányoknak és csapatállatorvosoknak a versenytéren mindig viselniük kell hivatalos azonosítójukat.*

*(6) Amennyiben valaki nem viseli az elvárt azonosítót a versenytéren, onnan el lehet távolítani, egyéb idevágó szankciók alkalmazása mellett.*

*(7) CEI és CEIO versenyeken tiltott segítségnek minősül, ha valaki úgy segít egy lónak vagy lovasnak, hogy nem visel megfelelő azonosítót, vagy azonosítója nem az adott pároshoz tartozik, a 68. § (3)-ban foglalt kivételekkel.*

**7/2020.sz.határozat:**

Szabályzat 46. § (2) bekezdésének szövege 2020. március 1. napjától a következő:

*46.§ (1) A versenytéren mindenki saját felelősségére tartózkodik.*

*(2) A versenytéren tizennégy év alattiak csak a törvényes képviselő felelősségére tartózkodhatnak. A versenytéren azok, akik az adott évben még nem töltik be 14. életévüket, csak tizennyolc év feletti személy felügyelete alatt tartózkodhatnak.*

*(3) A versenytéren a kutyákat kötelező pórázon tartani.*

**8/2020.sz.határozat:**

A Szabályzat 74. § (6) bekezdésének szövege 2020. március 1. napjától a következő:

*74. § (6) A tisztségviselők a versenytér területén bármikor ellenőrízhetik a szerszámzatot. Amennyiben egy tisztségviselő az előzetes állatorvosi vizsgálat előtt, vagy annak folyamán, nemzeti rendezvényen pedig a verseny folyamán bármikor észleli, hogy egy versenyző a (2) és (3) bekezdésben foglaltaknak nem megfelelő szerszámzatot használ, a versenyzőt fel kell szólítani a szóban forgó szerszám cseréjére vagy eltávolítására. Azt a versenyzőt, aki ennek a felszólításnak nem tesz eleget, ki kell zárni. Amennyiben a szabálytalanságot CEI vagy CEIO versenyen az előzetes az előzetes állatorvosit követően észlelik, a versenyzőt ki kell zárni.*

**9/2020.sz.határozat:**

A Szabályzat 74. § (6) bekezdésének szövege 2020. március 1. napjától a következő:

*84. § (1) Annak érdekében, hogy a lovak az utazás és a verseny közt kipihenhessék magukat, illetve a megfelelő állatorvosi felügyelet biztosításának érdekében a verseny előtti és az azt követő időszakban, az összes versenyen részt vevő lónak az állatorvosi bizottság elnöke, tagjai, a külföldi állatorvosi küldött, vagy a kezelő állatorvosi csapat tagjai által biztosított állatorvosi felügyelet alatt a versenyistállóban kell tartózkodnia az alábbiakban meghatározott időszakokban:*

*- CEI2\*\*, CEI3\*\*\* versenyek, bajnokságok, illetve a 119 kilométernél hosszabb egynapos vagy naponként 80 km-es több napos nemzeti versenyek esetében: az előzetes állatorvosi vizsgálatot megelőzően legalább nyolc órával, és a verseny tervezett befejezésétől számított további nyolc órán keresztül, - legfeljebb 119 km-es távú egynapos nemzeti versenyeken az érintett ló célba érkezésétől számított legalább két órán keresztül.*

**10/2020.sz.határozat:**

A Szabályzat 86. § -nak szövege 2020. március 1. napjától a következő:

*86. § (1) CEI vagy CEIO versenyeken az állatorvosi bizottság elnöke, a külföldi állatorvosi küldött és a kezelő állatorvosi csapat elnöke, nemzeti versenyeken pedig az állatorvosi bizottság beutalják a lovat egy állatklinikára, melyet ők jelölnek meg, amennyiben úgy ítélik meg, hogy a lónak a versenyt követően is ellátásra és megfigyelésre van szüksége.*

*(2) Az első bekezdésben foglalt esetben a felelős személynek a ló állatklinikáról történő elbocsátását vagy esetleges elpusztulását követő hetvenkét órán belül írásos állatorvosi jelentést kell benyújtania a FEI központba, illetve a Szakbizottságnak. Ez a kötelezettség a FEI Állatorvosi Szabályzatban írtakon felül fennálló kötelezettség.*

**11/2020. sz határozat:**

A Szabályzat 97. § -nak szövege 2020. március 1. napjától a következő:

*97. § (1) Az állatorvosi vizsgálat során először a pulzus értékelését kell elvégezni.*

*(2) CEI vagy CEIO versenyeken a lovak pulzusa legfeljebb 64 szívverés/perc lehet. Ezt az értéket az adott kör végét jelző vonal átlépésétől számított tizenöt percen belül, illetve az utolsó kör végét jelző célvonal átlépésétől számított húsz percen belül kell elérni.*

*(3) Nemzeti vagy annál alacsonyabb kategóriájú versenyeken a lovak pulzusa legfeljebb 64 szívverés/perc lehet. Ezt az értéket az adott kör végét jelző vonal átlépésétől számított húsz percen belül, illetve az utolsó kör végét jelző célvonal átlépésétől számított harminc percen belül kell elérni.*

**12/2020. sz határozat:**

A Szabályzat 101. § -nak szövege 2020. március 1. napjától a következő:

*101. § A verseny féltávja után következő első állatorvosi kaputól vagy – ha ez a verseny során korábban van – a harmadik állatorvosi kaputól kezdve minden kapunál az összes lovat, melyet hatvannyolcas vagy afeletti pulzussal mutatnak be az első bemutatáskor, a megismételt pulzusvizsgálaton felül ismételt állatorvosi vizsgálatnak is alá kell vetni, mielőtt a következő körre indulna.*

**13/2020. sz határozat:** A Szabályzat 129. § (3) bekezdésének szövege 2020. március 1. napjától a következő:

*(3) Nemzeti versenyeken azok a lovak indulhatnak, amelyek megfelelnek az alábbi alsó korhatár előírásoknak:*

*- 20–79 kilométeres versenyek: legalább négy éves ló*

*- 80–119 kilométeres távú versenyek és a Magyar Távhajtó Bajnokság fordulói: legalább öt éves ló*

*- 120–160 kilométeres távú versenyek: legalább hat éves ló*

**14/2020.sz.határozat:**

A Szabályzat 20. § (2) bekezdésének és 175. § (4) bekezdésének szövege 2020. március 1. napjától a következő:

*20. § (2) A Magyar Távhajtó Bajnokság legalább négy, legfeljebb nyolc fordulóból áll akképpen, hogy a távlovas ob-fordulók helyszínein vagy rövid-, vagy hosszútávú távhajtó ob-forduló kerül megrendezésre. A bajnoki fordulók számát és helyét a szakág vezetősége határozza meg, és az éves versenynaptárban teszi közzé.*

*175. § (4) A Magyar Távhajtó Bajnokság eredménye a versenyzők által legfeljebb összesen négy lóval (az időrendben elsőként indított négy lóval), különböző ob-fordulókon legalább 40 kilométeres távon megrendezett, egy- vagy kétnapos fordulókon elért helyezéseiknek megfelelő pontok összege alapján alakul ki. Amennyiben egy hajtó egy adott futamon nem kíván ob-pontokat szerezni, azt legkésőbb az előzetes állatorvosi vizsgálat után egy órával be kell jelentenie. A segédhajtó személye az egyes fordulókon különbözhet.*

**15/2020.sz.határozat:**

A Szabályzat 194. § (6) és (7) bekezdésének szövege 2020. március 1. napjától a következő:

*194. § (6) FEI versenyen egy büntetőkártya a versenyről való kizárással és 100 büntetőponttal, így 2 hónap automatikus eltiltással jár.*

*(7) Nemzeti versenyen a büntetőkártya a versenyző azonnali kizárásával és az ügy Fegyelmi Bizottság elé terjesztésével jár*

**16/2020.sz.határozat:**

Egy távlovas rendezvényen az a ló, ami a versenyből állatorvosi indokkal ki nem esett, nevezhető az ugyanazon a rendezvényen indított, legfeljebb öt kilométeres gyermekversenyre, ha ez az állatorvosi bizottság véleménye szerint a ló jóllétét nem veszélyezteti és a célba érkezés meg a gyermekfutam rajtja között legalább fél óra eltelik.

**17/2020.sz.határozat: ÉRVÉNYTELENÍTVE (Magyar Lovassport Szövetség érvénytelenítette)**

A Szabályzat 194. § (6) és (7) bekezdésének szövege 2020. március 1. napjától a következő:

*134. § (5) A ló újoncrendszerben történő minősülésében a fogattal megtett versenyek is beleszámítanak, annak figyelembevétele nélkül, hogy azok egy- vagy kétnaposak, de legalább egy 80-90 kilométeres minősítő versenyt a lónak hátaslóként kell teljesítenie.*

*(6) Amennyiben a távhajtó versenyen a fogatba fogott két ló közül az egyik állatorvosi okból kiesik a versenyből a záró állatorvosi vizsgálaton, a másik ló számára a verseny a ló újoncrendszerben történő minősülése szempontjából eredményesen teljesített versenynek tekintendő.*

**18/2020.sz.határozatot:**

Azokra az Európán kívüli versenyekre, ahova korlátozott számú ló-lovas párost hív meg a rendező, a szakághoz érkező, nem névre szóló meghívások esetén az előzetes jelentkezés során szóba jöhető ló-lovas párosok közül elsőbbséget élveznek azok a magyar tulajdonban és magyar tréningben álló lovak, melyek legalább két, Magyarországon rendezett, legalább 40 km-es versenyt is sikeresen teljesítettek. E lovak közt előnyt élveznek azok a lovak, amelyek vagy magyar tenyésztésűek (azaz elsőként magyar lóútlevelet kaptak), vagy szabályszerűen honosított/regisztrált lovak, amelyeket legalább 75%-ban magyar lovas lovagolt az addigi nemzeti és nemzetközi versenyeken.

**19/2020.sz.határozatot:**

A \*tréner\* fogalmát a közzétett javaslatnak megfelelő formában a Szakág nem vezeti be.

**20/2020.sz.határozat:**

A Szabályzat 128. § (5) bekezdésének szövege 2020. március 1. napjától a következő:

*128. § (5) Nemzeti távhajtóversenyen hajtóként az vehet részt, aki a verseny évében legalább 18. életévébe lép, illetve az, aki a verseny évében legalább a 14. életévébe lép és legalább C kategóriájú fogathajtó licence-szel rendelkezik. Nemzeti távhajtó versenyen segédhajtóként az vehet részt, aki a verseny évében legalább a 18. életévébe lép.*

**21/2020.sz.határozat:**

A Szabályzat 199. § szövege 2020. március 1. napjától a következő:

*199. § (1) A Szakág a Szövetségtől kapott támogatásból, a szakági versenyzéshez kapcsolódó versenyzői befizetésekből, valamint egyes rendkívüli – szponzori – bevételekből gazdálkodik.*

*(2) A Szakág gazdálkodását az Magyar Lovassport Szövetség ellenőrzi.*

*(3) A versenyzői befizetések megoszlása:*

*- a versenyzői licence-díjak100%-a szakági bevétel;*

*- a sportlovak licence-díjának 100%-a szakági bevétel,*

*(4) A versenyekhez kapcsolódó valamennyi versenyzői befizetés és kifizetés elvégzésére a versenyszervező vagy képviselője jogosult, a versenyekhez kapcsolódó valamennyi befizetés a szervező bevétele, és a versenyekhez kapcsolódó valamennyi kifizetés a szervező költsége.*

*(5) A Szakbizottság vagy a szakági gyűlés által megítélt díjakkal, támogatásokkal, jutalmakkal, költségtérítésekkel, vagy egyéb kifizetésekkel kapcsolatos számlák kiállítására, befogadására és azok teljesítésére csak a megítélésről szóló döntés évében kerülhet sor.*

**II. Szakbizottsági határozatok**

**1 / 2020-as szakbizottsági határozat:**

A Hosszútávú Magyar Bajnokság kiegészül a 100 km-es távval minden fordulón, valamint a Rövidtávú Magyar Bajnokság kiegészül a 60 km-es távval minden fordulón. A Magyar távlovagló- és távhajtó Szabályzat III. számú mellékletének szövege, azaz magyar bajnokság pontrendszere pedig 2020. 03.02. hatállyal a következő:

|  |  |  |  |  |  |  |
| --- | --- | --- | --- | --- | --- | --- |
| **Hely** | **140-160 km-es egy napos vagy 2x80-2x100 km-es két napos távlovas verseny** | **120-139 km-es egy napos vagy 2X60-2x79 km-es két napos távlovas verseny** | **100-119 km-es egy napos távlovas verseny, vagy legalább 80 km-es, egy- vagy kétnapos, távhajtó verseny** | **80-99 km-es egy napos, vagy 2x40-2X59km-es két napos távlovas verseny** | **50-79 km-es egy napos távlovas verseny** | **40-49 km-es egy napos távlovas vagy távhajtó verseny** |
|  |  |  |  |  |  |  |
| 1 | **125** | **100** | **85** | **75** | **60** | **45** |
| 2 | **115** | **91** | **77** | **68** | **54** | **42** |
| 3 | **107** | **84** | **72** | **63** | **51** | **39** |
| 4 | **101** | **79** | **69** | **60** | **48** | **36** |
| 5 | **97** | **76** | **66** | **57** | **45** | **34** |
| 6 | **94** | **73** | **63** | **54** | **43** | **32** |
| 7 | **91** | **70** | **60** | **51** | **41** | **30** |
| 8 | **88** | **67** | **57** | **48** | **39** | **28** |
| 9 | **85** | **64** | **54** | **46** | **37** | **26** |
| 10 | **82** | **61** | **51** | **44** | **35** | **24** |
| 11 | **80** | **58** | **48** | **42** | **33** | **22** |
| 12 | **78** | **56** | **46** | **40** | **31** | **20** |
| 13 | **77** | **54** | **44** | **38** | **29** | **19** |
| 14 | **76** | **52** | **42** | **36** | **27** | **18** |
| 15 | **75** | **50** | **40** | **34** | **26** | **17** |
| 16 | **75** | **49** | **39** | **32** | **25** | **16** |
| 17 | **végig 75** | **48** | **38** | **30** | **24** | **15** |
| 18 |  | **47** | **37** | **28** | **23** | **14** |
| 19 |  | **46** | **36** | **27** | **22** | **13** |
| 20 |  | **45** | **35** | **26** | **21** | **12** |
| 21 |  | **45** | **35** | **25** | **20** | **11** |
| 22 |  | **végig 45** | **végig 35** | **25** | **20** | **10** |
| 23 |  |  |  | **végig 25** | **végig 20** | **10** |
| 24 |  |  |  |  |  | **végig 10** |

**2 / 2020-as szakbizottsági határozat:**

A magyar bajnoki fordulók 2020. évben péntek délutántól vasárnap délutánig tartanak. Időbeosztásuk a következő:

* péntek 16.00-18.00: előzetes állatorvosi vizsgálat a hosszútávú magyar bajnokság távjain, a 60 km-es távon és a magyar távhajtó bajnokság fordulóján indulók számára
* szombat 06.00-07.00: rajtok a hosszútávú magyar bajnokság fordulójának távjain, a 60 km-es távon és a magyar távhajtó bajnokság fordulóján indulók számára
* szombat délután: előzetes állatorvosi vizsgálat a rövidtávú magyar bajnokság 40 km-es távján indulók számára
* vasárnap 06.00-07.00: rajt a rövidtávú magyar bajnokság fordulójának 40 km-es távján indulók számára
* vasárnap reggel: előzetes állatorvosi a 20 km-es távon indulók és a gyerekfutam résztvevői számára
* vasárnap 10.00: rajt a 20 km-es távon indulók számára
* vasárnap 11.30: rajt a gyerekfutam indulói számára

**3 / 2020-as szakbizottsági határozat:**

A bükkösdi ob-forduló kivételével 2020-ban minden országos bajnoki fordulón lesznek mobilboxok felállítva a lovak számára. A solti verseny kivételével ennek díja a versenyzők számára 10.000 Ft / boksz, igénybevétele és a díj kifizetése minden nevezett ló számára kötelező. A mobilboxok költségének a versenyzők által fizetett díjon felül fennmaradó részét a (a solti verseny kivételével) a Szakág fizeti.

**4 / 2020-as szakbizottsági határozat:**

2020-ban a nevezési díjakat a Szakbizottság változatlanul hagyja, a két új táv tekintetében 8.000, illetve 14.000 forintban állapítja meg. Ennek megfelelően a 2020-as évben a nevezési díjak a következők:

40 km: 6000 Ft

60 km: 8000 Ft

80 km: 12.000 Ft

100 km: 14.000 Ft

120 km: 15.000 Ft

**5 / 2020-as szakbizottsági határozat:**

A Szakbizottság igyekszik minden évben 5 hazai országos bajnoki fordulón pénzdíjjal jutalmazni a versenyzőket, 100.000 Ft / verseny összdíjazással.

**6 / 2020-as szakbizottsági határozat:**

A 2020-as Crown Prince Cup jelentkezési lapjára az alábbi 4 ló-lovas páros neve kerüljön fel az alábbi sorrendben:

1.) Tóth József / Szemafor Soma

2.) Szösz Letícia / Boróka

3.) Marcsó Zsófia / O'Bajan Boulos

4.) Szalai Noémi / O'Bajan Belizár

**7 / 2020-as szakbizottsági határozat:**

A 2020-as évben a magyar bajnokság fordulóira a következő helyszíneken és időpontokban kerül sor:

Cece: április 03-05

Mágocs: május 01-03.

Solt: június 05-07.

Hetvehely: július 03-05

Bükkösd: július 24-26

Izsák: október 09-11

**8 / 2020-as szakbizottsági határozat:**

Az MLSZ főtitkárának felszólítására a Szakbizottság felfüggeszti a 17/2020-as közgyűlési határozat alkalmazását a következő szakági gyűlésig, mert a határozat nemzetközi szabályokat érint és azoknak ellentmond.

**9 / 2020-as szakbizottsági határozat:**

A Szakbizottság javasolja a Magyar Lovassport Szövetség elnökségének, hogy a szakág válogatott keretének irányítására dr. Varga Katalint nevezze ki.

**10/2020-as szakbizottsági határozat ( melyet a szakbizottság 2020. 02.09-én email és telefon útján hozott meg):**

Amennyiben egy versenyző egy rendezvényen a rövidtávú magyar bajnokság két versenyén is indul, a magyar bajnokság pontozásánál a két eredmény közül csak a magasabbik pontszámú eredmény pontjait kapja meg.